Универзитет у Нишу

Филозофски факултет

Департман за историју

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Проф. др Милош Ђорђевић је у свом досадашњем раду на Департману за историју постигао значајне резултате у домену научног и истраживачког рада у области опште историје раног новог века, што потврђује преко четрдесет објављених радова и две научне монографије.

Од претходног избора у звање, др Милош Ђорђевић је објавио једну монографију, 16 радова у категоријама М23, М33, М52, М53, М63, затим три сажетка у књигама резимеа са научних скупова М64 и учествовао је на 9 домаћих и међународних научних конференција. Публиковани радови у иностраним и домаћим часописима и зборницима радова сведоче о континуираном научном раду из области опште историје раног новог века, бавећи се различитим питањима политичке историје Хабзбуршке монархије у југоисточној Европи 18. века и уређењем система управе у провинцијама на граници са Османским царством. Посебно је запажена монографија *Немачки поглед на Србију у 18. веку,* настала као резултат истраживања историјске грађе Државног архива Аустрије у Бечу, штампаних издања немачког говорног подручја објављених у 18. веку и релевантне литературе. Познавање немачке палеографије и разумевање текстова на старонемачком, омогућило је др Милошу Ђорђевићу да предочи нова сазнања о аспектима војног система, насељима и трговачким путевима у Србији под османском влашћу из угла путописаца, као и цивилних и војних службеника царства.

Резултате својих истраживања, др Милош Ђорђевић је приказао у радовима објављеним у оквиру научних пројеката: *Модернизација Западног Балкана* (Министарство просвете, науке и технолошког развоја Републике Србије, ев. бр. 177009), *Историјско наслеђе Балканског полуострва кроз векове (од антике до савременог доба)* (Интерни пројекат Филозофског факултета у Нишу, бр. 360/1-16-2-01), *Историја, развој и перспективе* (Интерни пројекат Филозофског факултета у Нишу, бр.100/1-10-2-01) и *Историја данас, изазови и искушења* (Интерни пројекат Филозофског факултета у Нишу, бр. 300/1-14-2-01). О значају и вредности радова сведоче и цитати објављени у научним публикацијама (*Die Türkenkriege des 18. Jahrhunderts. Wahrnehmen-Wissen-Erinnern, Истраживања, Yearbook of the Society for 18th Century Studies on South Eastern Europe, Теме, Facta Universitatis: Philosophy, Sociology, Psychology and History и др.).*

На основу изложеног, Веће Департмана за историју предлаже Изборном већу Филозофског факултета да усвоји **позитивну оцену** резултата научног и истраживачког рада проф. др Милоша Ђорђевића.

У Нишу,

17.01.2024. године

Управник Департмана за историју

Проф. др Ирена Љубомировић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Универзитет у Нишу

Филозофски факултет

Департман за историју

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

У периоду након избора у звање ванредног професора, др Милош Ђорђевић је учествовао у унапређењу и развоју наставе и развоју других делатности на Филозофском факултету у Нишу у следећим активностима:

- Учешће у раду на структурисању програма и припреми материјала за реакредитацију основних и мастер академских студија историје.

- Израда силабуса и увођење новог наставног предмета који је први пут укључен у студијски програм основних академских студија историје (*Држава и администрација у раном новом веку*).

- Учешће у изради тестова за пријемни испит на основним академским студијама историје.

- Председник комисије за спровођење пријемног испита за упис студената у прву годину основних академских студија на Департману за историју у школској 2022/2023. години.

- Председник комисије за сачињавање ранг листе кандидата за упис студената у прву годину основних академских студија на Департману за историју у школској 2020/2021. години.

- Председник комисије за сачињавање ранг листе кандидата за упис студената у прву годину мастер академских студија на Департману за историју у школској 2023/2024. години.

- Предавање у оквиру виртуелне недеље Департмана за историју „Историјски извори из различитих епоха“ 11.05.2020.

- Члан Радне групе Филозофског факултета за израду плана интегритета у трећем циклусу 2021-2024. године.

- Члан редакције часописа *Пешчаник* – Историјски архив Ниш.

- Члан уредништва научног скупа „Алексинац – 190 година слободе- од ослобођења шест нахија до наших дана“.

- Члан Центра за историјска истраживања Филозофског факултета у Нишу.

- Члан Удружења за истраживања 18. века у Југоисточној Европи (Грац) од 2016. године (Gesellschaft zur Erforschung des 18. Jahrhunderts im südöstlichen Europa, Graz)

- Координатор за Еразмус плус програм размене студената и наставног особља на Департману за историју.

- Учешће на манифестацији „Наук није баук“ и организација поставке (2019)

- Вођа промо-тима Департмана за историју 2018, 2019, 2020. године.

- Организатор виртуелне недеље Департмана за историју 11-15.05.2020. године.

- Рецензент радова у часописима (Истраживања-Филозофски факултет у Новом Саду, Пешчаник- Историјски архив у Нишу, Црквене студије- Центар за црквене студије, Facta Universitatis: Series: Philosophy, Sociology, Psychology and History, Часопис „Радови“ - Филозофски факултет на Палама, Зборник радова „Сусрети култура“ - Филозофски факултет у Новом Саду, Годишњак за социологију - Филозофски факултет у Нишу).

- Члан Изборног већа Филозофског факултета у Нишу.

- Члан Наставно-научног већа Филозофског факултета у Нишу.

На основу изложеног, Веће Департмана за историју предлаже Изборном већу Филозофског факултета да усвоји **позитивну оцену** резултата које је проф. др Милош Ђорђевић остварио у развоју наставе и развоју других делатности високошколске установе.

У Нишу,

17.01.2024. године

Управник Департмана за историју

Проф. др Ирена Љубомировић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Универзитет у Нишу

Филозофски факултет

Департман за историју

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

Проф. др Милош Ђорђевић је своју професионалну каријеру отпочео као сарадник у настави на Филозофском факултету у Нишу од 2007. до 2009. године, изводећи вежбе из предмета *Општа историја новог века I* и *Национална историја од XVI до XVIII века*. У периоду од 2009. до 2014. године у звању асистент на Департману за историју изводи вежбе из предмета *Општа историја од 1492. до 1650. године, Општа историја од 1650. до 1789. године, Историја Срба од 1459. до 1606.* и *Историја Срба од 1606. до 1800. године*. За доцента на Департману за историју Филозофског факултета у Нишу изабран је 2014. године, од када изводи наставу из поменутих предмета, као и предмета *Увод у историјске студије са методологијом I и II* (до школске 2018/2019. године) на основним академским студијама историје. У периоду од 2019. године изабран је у звање ванредног професора на Департману за историју Филозофског факултета у Нишу за предмете на основним академским студијама историје *Општа историја од 1492. до 1650. године и Општа историја од 1650. до 1789. године.* Предаје и следеће предмете: *Историја Срба од 1459. до 1606. године*, *Историја Срба од 1606. до 1800. године* (обавезни на ОАС), *Држава и администрација у раном новом веку, Историја Срба у Млетачкој републици* (изборни на ОАС); *Балкан у позном средњем веку, 12-16. век*, *Источно питање*, *Дипломатски и друштвени односи у Европи модерног доба* (Мастер академске студије); *Преглед савремених историографских истраживања*, *Историја Срба у новом веку*, *Историја Срба у Хабзбуршкој монархији*,*Историја Европе у новом веку*, *Политичке прилике у Београдском пашалуку у 18. и почетком 19. века, Основе Digital Humanities,* *Архивистика* (Докторске академске студије).

Током досадашњег рада у звању ванредни професор, др Милош Ђорђевић је показао да континуирано прати нова сазнања у области методологије историјских истраживања и да ради на осавремењавању програма наставних предмета. Велику пажњу поклања оспособљавању студената за истраживачки рад, пратећи њихово ангажовање и пружајући помоћ у испуњавању наставних обавеза. Квалитет рада у настави потврђују и оцене које континуирано добија у студентској евалуацији педагошког рада.

Имајући у виду изнете податке, Веће Департмана за историју предлаже Изборном већу Филозофског факултета да усвоји **позитивну оцену** педагошког рада проф. др Милоша Ђорђевића.

У Нишу,

17.01.2024. године

Управник Департмана за историју

Проф. др Ирена Љубомировић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Универзитет у Нишу

Филозофски факултет

Департман за историју

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА НА ФАКУЛТЕТУ**

Др Милош Ђорђевић је у току свог досадашњег рада остварио запажене резултате у обезбеђивању научно-наставног подмлатка на Филозофском факултету у Нишу.У периоду од последњег избора руководио је као ментор израдом укупно 11 мастер и 19 завршних радова. Учествовао је у раду комисија за одбрану 13 мастер радова.

Именован је за ментора докторске дисертације Алексе Поповића под називом *Неоаквистичка комисија и положај српског народа у Хабзбуршкој монархији од 1688. до 1745. године*, на основу одлуке Научно-стручног већа за друштвено-хуманистичке науке Универзитета у Нишу (бр. одлуке: 8/18-01-003/22-017 од 12.04.2022. године)

Именован је за председника комисије за писање извештаја у звању истраживач-сарадник (Алекса Поповић) 2022. године(бр. одлуке: 300/1-19-01), као и за председника комисије за писање извештаја у звању истраживач-приправник (Алекса Поповић) 2019. године (бр. одлуке: 431/1-17-2-01).

Именован је за члана комисије за оцену научне заснованости тема докторских дисертација кандидата Алексе Поповића (бр. одлуке: 8/18-01-008/21-023), Бојана Панића (бр. одлуке: 8/18-01-008/21-028) и кандидаткиње Драгане Милић (бр. одлуке: 8/18-01-004/23-014).

На основу изложеног, Веће Департмана за историју предлаже Изборном већу Филозофског факултета да усвоји **позитивну оцену** проф. др Милоша Ђорђевића за остварене резултате у обезбеђивању научно-наставног подмладтка на факултету.

У Нишу,

17.01.2024. године

Управник Департмана за историју

Проф. др Ирена Љубомировић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_